Mors-Thy er for alvor ved at bevise sit værd i slutspillet: lørdag aften fightede de sig til sejr i en tæt og intens kamp mod Bjerringbro-Silkeborg. Lørdagens 25-24 sejr lagt sammen med onsdagens sejr over Skjern har nu sendt Mors-Thy op i toppen af deres slutspilspulje. Aalborg Håndbold indtager også toppen af deres pulje. Lørdag aften blev SønderjyskE kørt midt over og måtte se sig slået med hele 11 mål: kampen endte 33-22.

Opsummering:
Aalborg Håndbold tromlede SønderjyskE ned, mens Mors-Thy leverede endnu en slutspilsoverraskelse.